Document ID: /roh_data/filtered/fineweb-2-filterrobots_roh.jsonl.gz/61224

In onn avant las elecziuns dal Bundestag elegia la chapitala ses parlament regiunal. Las elecziuns vala gist sco impurtant barometer per la regenza tudestga. Ils experts quintan che sche la CDU na vegn betg pli elegida en il parlament alura vegnia la debatta davart la crisa da fugitivs intensivada en Germania. Era a Berlin quintan ils experts che la partida da protesta «AfD» vegn gist sin sur 10% da las vuschs.
SPD vegn probabel a restar la ferma partida
Ils ultims onns è Berlin vegnì regì d'ina coaliziun cotschen-naira. Cun quella na vul il burgamester regent Michael Müller però betg pli cuntinuar. Tenor retschertgas n'ha quella coaliziun er nagina maioritad pli. Pli probabel è perquai ina regenza cotschen-verd-cotschna da la SPD, ils Verds e ils sanesters. Cun emprimas prognosas vegn fatg quint questa saira suenter las sis.
RR novitads 12:00